Az iskolánkban zajló Kossányi-hét utolsó napja /október 27./ is sokszínű eseményekkel telt. Délelőtt hat csapat részvételével műveltségi vetélkedő zajlott a Kossányi teremben. A hazai csapatok mellett további négy iskola – Ógyalla, Búcs, Dunamocs és Deáki - tanulói is versenybe szálltak. A megmérettetés több témakört is érintett: voltak irodalmi, történelmi, földrajzi, matematikai és biológiai kérdések. Természetesen nem maradhattak el iskolánk névadójának, Kossányi Józsefnek az életét, műveit és munkásságát felölelő feladatok sem. Formájukat tekintve pedig volt keresztrejtvény, memóriajáték, kisfilm, kvíz és versfelismerés.

A játékos vetélkedő összehangolt csapatmunkával és nagyon jó hangulatban telt el. Ennek bizonyítéka, hogy a résztvevő csapatoktól ígéretet kaptunk, hogy jövőre is szívesen  eljönnek vetélkedőnkre.

A csapatok nagyon kiegyenlítetten, minimális pontkülönbséggel teljesítettek a verseny során. Az összesített pontszámok alapján végül a következő sorrend született:

1. Kossányi J. AI, Szentpéter /Beke V, Jančár N., Marikovecz D., Zsidek D./
2. Feszty Árpád AI, Ógyalla /Baka O., Deme A., Molnár F., Szalay D./
3. Dunamocsi AI /Antal E., Szalai K., Sztyehlík F./
4. Kossányi J. AI, Szentpéter /Knapp K.L., Zsidek L., Zsidek Z., Marikovecz P./
5. Deáki AI /Bukovsky D., Lencse E.D., Udvaros B./
6. Katona Mihály AI, Búcs /Bruszi D., Hruska A., Kerekes B./

....

A délelőtt második részében a Kossányi-napok rendszeres kísérőrendezvénye a kiállítással egybekötött képzőművészeti verseny kiértékelése következett, amelybe idén 8 alapiskolából /Hetény, Marcelháza, Dunamocs, Ógyalla, Madar, Deáki, Komárom-Eötvös u./ érkeztek pályaművek. A szakmai zsűri PaedDr. Svitek György, Mgr. Zsapka Mária /Ógyallai Művészeti AI/ és Ádám Szilvia /Czafrangó S. Művészeti AI/ döntése alapján az alábbi tanulók lettek díjazottak:

**I. kategória:**

1. hely : Pócsa Erik – Kossányi J. Alapiskola és Óvoda Szentpéter

2. hely : Dufek Lara – Tarczy L. Alapiskola Hetény

3. hely : Kovács Natália – Feszty Á. Alapiskola Ógyalla

4. hely : Füle Benedek – Kossányi J. Alapiskola és Óvoda Szentpéter

Különdíj: Csanádi Kamilla – Kossányi J. Alapiskola és Óvoda Szentpéter

**II. kategória:**

1. hely : Hovány Dóra – Tarczy Lajos Alapiskola Hetény

2. hely : Zsidek Dóra – Kossányi J. Alapiskola és Óvoda Szentpéter

3. hely : Kajan Dóra – Kossányi J. Alapiskola és Óvoda Szentpéter

4. hely : Tornóczy Marianna – Feszty Árpád Alapiskola Ógyalla

Különdíj: Korbel Erika – Kossányi J. Alapiskola és Óvoda Szentpéter

….

Az emlékhét lezárásaként péntek délután ünnepi kultúrműsor következett, melynek díszvendége Kossányi Katalin /Kossányi József lánya/ volt. A műsort iskolánk igazgatója, RNDr. Bukovszky János ünnepi beszéde nyitotta meg. Ezt követték az óvodások őszi, mondókás - táncos összeállítással, majd pedig az alsó tagozatosok körtánccal. Az ’56-os forradalom eseményeit és Kossányi József verseit elevenítették fel kilencedikes tanulóink verses- zenés színpadi jelenetükkel. A továbbiakban felléptek még a szombathelyi Reményik Sándor ÁI Boriska csoportjának néptáncosai és a helyi Csemadok Gyöngyösbokréta tánccsoport. A színes műsort az iskola énekkarának produkciója zárta.

A szereplők színvonalas előadásukkal hozzájárultak, hogy a közönség minőségi élményekkel gazdagodjon és a kultúrműsor az egész hetes rendezvénysorozat méltó megkoronázása legyen.